(Канстанцін: ) "Я папросту зьбянтэжаны. Увечары тэлефануюць і кажуць: "Прыходзьце, будзем рабіць у вас ператрус. Шукалі ўлёткі. Мне паведамілі, што на Аксану завялі крымінальную справу паводле 367 артыкулу за паклёп на прэзыдэнта. Ну, што тут казаць… У Аксаны маленькае дзіця, год і чатыры месяцы. Супрацоўнікі пракуратуры ўбачылі, што дома маленькае дзіця. Дачка цягнула да Аксаны ручкі: "Мама!" Было відаць, што стала няёмка. Яны дазволілі Аксане пакарміць дачку і самой дазволілі паесьці. Далі разьвітацца з дачкой. Такое адчуваньне, што яны выканаўцы чужой волі ў гэтай справе.